בית המשפט הגבוה של אוסטרליה

בית המשפט הגבוה של אוסטרליה (באנגלית: High Court of Australia) הוא בית המשפט הגבוה ביותר במערכת המשפט האוסטרלית . בית המשפט הוא הוקם בשנת 1901 בחקיקת סעיף 71 לחוקת אוסטרליה. תפקידיו של בית המשפט העליון הם לפרש ולהחיל את החוק של אוסטרליה; להכריע במקרים בעלי משמעות פדרלית מיוחדת לרבות אתגר לתקפותם החוקתית של חוקים ולדון בערעורים, ברשות מיוחדת, מבתי משפט פדרליים, ומדינתיים . החלטות בית המשפט העליון מחייבות את כל בתי המשפט האחרים ברחבי אוסטרליה.

מושבו של בית המשפט העליון בקנברה. בבניין בית המשפט הגבוה נמצאים שלושה אולמות בית משפט, לשכות שופטים ומתקני רישום של בית המשפט, ספרייה והשירותים הארגוניים.

נושא התיקים הנידונים על ידי בית המשפט חוצה את כל קשת החוק האוסטרלי. זה כולל, למשל, בוררות, חוזים, דיני חברות, זכויות יוצרים, בתי משפט צבאיים, משפט פלילי והליכים, דיני מס, ביטוח, נזקי גוף, דיני קניין, דיני משפחה, שיטות מסחר וכו'.

סמכות שיפוטית 
בית המשפט הגבוה של אוסטרליה מטפל במקרים המגיעים אליו בערעור או שמתחילים בבית המשפט הגבוה עצמו.

מקרים הכרוכים בפרשנות של החוקה, או שבהם נדרש בית המשפט לסטות מאחת מפסיקותיו הקודמות, או שבהם בית המשפט רואה בעקרון המשפט המעורב חשיבות ציבורית מרכזית, נקבעים בדרך כלל על ידי הרכב מלא הכולל את כל שבעת שופטי בית המשפט הגבוה.

תיקים אחרים המגיעים לפתחו של בית המשפט הגבוה להכרעה סופית כוללים ערעורים על החלטות בתי המשפט העליון של המדינות והטריטוריות, של בית המשפט הפדרלי של אוסטרליה ושל בית המשפט לענייני משפחה של אוסטרליה ואלה נדונים על ידי הרכב בית משפט של לא פחות משני שופטים. בנוסף ישנם עניינים מסוימים שניתן לשמוע ולקבוע על ידי שופט יחיד.

הליך המינוי לבית המשפט 
בחוקת אוסטרליה נקבע שמינוי שופטים לבית המשפט יעשה על ידי המושל הכללי ועל פי הצעת הממשלה. לפי חוק בית המשפט הגבוה של אוסטרליה, שר המשפטים הפדרלי מתייעץ עם שרי המשפטים של מדינות אוסטרליה לפני שהוא ממליץ לממשלה את מי למנות. הממשלה אינה כפופה להצעתו של שר המשפטים, והיא יכולה לבחור מועמד אחר.

קישורים חיצוניים 
 

 אתר בית המשפט הגבוה של אוסטרליה

הערות שוליים

בתי משפט עליונים לפי מדינה
אוסטרליה: חוק ומשפט